open-index/open-wikipedia-markdown huggingface dataset:
Թեոդոր Բառիեր

**Թեոդոր Բառիեր** (, ), 19-րդ դարի ֆրանսիացի թատերագիր։

## Հակիրճ տեղեկատվություն
Թեոդորը ծագումով քարտեզագրողների տոհմից էր, և ինքն էլ ինը տարի ծառայել է պաշտպանության նախարարության քարտեզագրության բաժնում։ Սակայն երբ նրա գրած վոդևիլը մեծ հաջողություն է ունեցել, անմիջապես գնվել է Պալե-Ռոյալի թատրոնի կողմից ու կարճ ժամանակում հաջողությամբ բեմականացվել, նա հասկացել է, որ իր գործունեության ասպարեզը քարտեզագրությունը չէ, այլ՝ գրականությունը։ Դրան հաջորդած երեսուն տարիների ընթացքում Թեոդոր Բառիերը գրել է մեկ հարյուրյակից ավելի թատերախաղեր (դրանց մի մասը՝ այլ թատերագիրների, հիմնականում՝ Ադրիան Դեկուրսելի համահեղինակությամբ)։

Առավել հիշարժան են նրա հետևյալ ստեղծագործությունները. 
**La Vie de bohème* (1849)
**Manon Lescaut* (1851)
**Les Filles de marbre* (1853) (այս գործը գրեթե անմիջապես Չարլզ Սելբին թարգմանել է անգլերեն)
**Les Faux Bonshommes* (1856), Էռնեստ Կապենդուի համահեղինակությամբ
**L’Héritage de Monsieur Plumet* (1858)
**Les Gens nerveux* (1860), Վիկտորիեն Սարդուի համահեղինակությամբ
**Malheureux vaincus* (1865 թ., այս ստեղծագործությունն արգելվել է գրաքննության կողմից) 
**Le Gascon* (1878).

Թեոդոր Բառիերը մահացել է 1877 թվականի հոկտեմբերի 16-ին։ Հուղարկավորվել է Փարիզի Պեր Լաշեզ գերեզմանատանը։

## Մեծարանք
Ֆրանսիական գրականությանը, մշակույթին մատուցած ծառայությունների համար Թեոդոր Բառիերը պարգևատրվել է Պատվո լեգեոն շքանշանով, արժանացել այդ շքանշանի ոչ միայն ասպետի, այլև սպայի կոչման՝ ժողովրդական լուսավորության նախարարությունում (կնքահայրը եղել է Ժյուլ-Անրի Վեռնոյը)։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:Պեր Լաշեզ գերեզմանատանը թաղվածներ
Կատեգորիա:Ֆրանսիացի դրամատուրգներ
Կատեգորիա:Ֆրանսիացի դերասաններ
Սավուղի ինքնասպանությունը (նկար)

**«Սավուղի ինքնասպանությունը»,** Պիտեր Բրեյգել Ավագի նկարներից։ Նկարել է 1562 թվականին։ Նկարն ունի մի քանի խորագիր՝ «Սավուղի ինքնասպանությունը կամ ճակատամարտ Գեղբուա լեռան վրա», կամ  «Սավուղի պարտությունը»։ Նկարի հիմքում ընկած է Հին Կտակարանի մի դրվագ, որը պատմում է Իսրայելի առաջին թագավոր Սավուղի ինքնասպանության մասին։ Ռուդոլֆ Երկրորդ կայսեր պատվերով «Սավուղի ինքնասպանությունը» նկարը տասներեք այլ կտավների հետ տեղափոխում են Վիեննա և պահում Արվեստի պատմության թանգարանում :

## Ստեղծման պատմություն
Ենթադրաբար «Սավուղի ինքնասպանությունը» ստեղծվել է Անտվերպենում, քանի որ Պիտեր Բրեյգել Ավագն այդ տարիներին ապրում էր այդտեղ։ 1563 թվականին նա ընտանիքով տեղափոխվում է Բրյուսել։ «Իկարոսի անկումը», «Բաբելոնի աշտարակը» և «Սավուղի ինքնասպանությունը» նկարները  աստվածաշնչյան թեմաներով նկարաշարի մաս են կազմում։ Ներկայացնելով անհամար զինվորների՝ Պիտեր Բրեյգել Ավագն իրավիճակն ավելի դրամատիկ է ներկայացնում և ընդգծում Սավուղի համար ստեղծված անելանելի իրավիճակը։ Նկարում գերիշխող մաս են կազմում զինվորները, իսկ Սավուղին ներկայացնում է ձախ անկյունում՝ մի փոքր հատվածում։ Հեղինակը, աշխատանքը նմանեցնելով Ալբրեխտ Ալթդորֆերի «Ալեքսանդրի ճակատամարտը» նկարին, օգտագործում է նույն ոճը՝ տեսարանը ներկայացելով վերևից։ Մեծ ուշարություն է հատկացրել մանրուքների, ինչպես, օրինակ՝ ետևի պլանում կառույցների ու զենքուզրահի մասերի պատկերմանը։

## Նկարի սյուժե
Սավուղը եղել է Իսրայելի ժողովրդի առաջին թագավորը և Իսրայելի բանակի հրամանատարը։ Նա ընտրված էր Աստծո կողմից թագավորելու համար, և նրան օծել էր Սամուել մարգարեն։ Իր գահակալման օրոք լսում էր Աստծո կամքը և ենթակվում նրան։ Մղել է մի շարք մարտեր փղշտացիների և այլ ցեղերի դեմ։ Աստիճանաբար, վիճաբանելով Սամուել մարգարեի հետ և հեռանալով Աստծո պատվիրաններից, Սավուղը կորցնում է իր սուրբ հովանավորությունը և կորցնում է ողջամտությունն ու ընկնում խավարի մեջ։ Գեղբուա լեռան վճռական ճակատամարտում նա օգնություն է խնդրում Աստծուց, սակայն Աստված մերժում է նրան, և իսրայելցի զինվորները ջախջախիչ պարտություն են կրում։ Սավուղը, վիրավորվելով նետերից, խնդրում է իր զինակիրներին, որ սպանեն իրեն, որպեսզի գերի չընկնի փղշտացիներին։ Սակայն զինակիրները նրա խնդրանքը չեն կատարում, և արքան ինքնասպան է լինում՝ սրով խոցելով իրեն։

## Ծանոթագրություններ

## Արտաքին հղումներ
* Պիտեր Բրեյգել Ավագի աշխատանքները 

Կատեգորիա:1562 նկարներ
Կատեգորիա:Պիտեր Բրեյգել Ավագի նկարներ
Կատեգորիա:Վիեննայի արվեստի պատմության թանգարանի նկարներ
Կատեգորիա:Քրիստոնեական արվեստը մահվան մասին
Ազատ օրը, ազատ սերը, ամեն բարիք իր ձեռքին

«**Ազատ օրը, ազատ սերը, ամեն բարիք իր ձեռքին**», Հովհաննես Թումանյանի քառյակներից։

## Պատմություն
Հովհաննես Թումանյանն այս քառյակը գրել է 1919 թվականի նոյեմբերին։ Թումանյանի ընտանիքի արխիվում պահվում է երկու ինքնագիր։ Քառյակն առաջին անգամ տպագրվել է Թիֆլիսում լույս տեսած «Քառյակներ» ժողովածուի 28֊րդ էջում, այնուհետև Կ․ Պոլսում լույս տեսած «Բանաստեղծություններ» ժողովածուի 57֊րդ էջում, ապա՝ Թումանյանի երկերի ժողովածուի առաջին հատորի 210֊րդ էջում։ Քառյակն արտատպվում է Կ․ Պոլսում լույս տեսած «Բանաստեղծություններ» ժողովածուից։

## Ծանոթագրություններ

Կատեգորիա:Հովհաննես Թումանյանի քառյակներ
Հեյ ագահ մարդ, հեյ անհոգ մարդ, միտքդ երկար, կյանքդ կարճ

«**Հեյ ագահ մարդ, հեյ անգոհ մարդ, միտքդ երկար, կյանքդ կարճ**», Հովհաննես Թումանյանի քառյակներից։

## Պատմություն
Հովհաննես Թումանյանն այս քառյակը գրել է 1919 թվականի նոյեմբերին։ Թումանյանի ընտանիքի արխիվում պահվում են երկու ինքնագրեր։ Քառյակն առաջին անգամ տպագրվել է 1922 թվականին Թիֆլիսում հրատարակված Հովհաննես Թումանյանի «Քառյակներ» ժողովածուի 27-րդ էջում, այնուհետև՝ Կ․ Պոլսում լույս տեսած Թումանյանի «Բանաստեղծություններ» ժողովածուի 57-րդ էջում, ապա՝ Թումանյանի երկերի ժողովածուի առաջին հատորի 211-րդ էջում։ Քառյակն արտատպվում է Թիֆլիսում լույս տեսած «Բանաստեղծություններ» ժողովածուից։

## Ծանոթագրություններ

Կատեգորիա:Հովհաննես Թումանյանի քառյակներ
Հավասարակշռություն (մուլտֆիլմ)

**Հավասարակշռություն** () 1989 թվականին  Կրիստոֆ և Վոլֆգանգ  Լաուենշտայնների նկարահանած  գերմանական տիկնիկային մուլտֆիլմն է Օսկարի մրցանակակիր՝ «լավագույն անիմացիոն կարճամետրաժ ֆիլմ»  անվանակարգում։

## Սյուժե
Հարթ, լողացող հենահարթակի վրа գտնվում են հինգ մարդ, որոնք հագել են մոխրագույն վերարկուներ։ Նրանց տարբերել հնարավոր է միայն  թիկունքներին գրված համարներով՝ 23, 35, 51, 75, 77։ Հենահարթակի վրա տեղաշարժվելիս նրանք պետք է զգույշ լինեն, որպեսզի չկորցնեն հավասարակշռությունը։

Մուլտֆիլմում ցուցադրվում է մարդկանց միջև եղած փոխադարձ կապը, նրանց կախվածությունը մեկը մյուսից։

## Մրցանակներ

* 1989 թվական՝ «Deutscher Filmpreis»  մրցանակ Սերեբրյանում՝ «հաջողված կարճամետրաժ ֆիլմ» անվանակարգում։
* 1990 թվական մարտի 26՝  «Օսկար» մրցանակ՝  «լավագույն անիմացիոն կարճամետրաժ ֆիլմ» անվանակարգում։
* 1990 թվական՝ «Ժյուրիի հատուկ կարծիք»՝  Կլերմոն Ֆերանեում կարճամետրաժ ֆիլմերի միջազգային փառատոնում։
* 1990 թվական՝ մրցանակ «10 րոպեից կարճ լավագույն ֆիլմ» անվանակարգում՝ Օտտավայի միջազգային անիմացիոն ֆիլմերի փառատոնում։

## Ծանոթագրություններ

## Արտաքին հղումներ

Կատեգորիա:1989 մուլտֆիլմեր
Կատեգորիա:Կարճամետրաժ մուլտֆիլմեր
Կատեգորիա:Տիկնիկային մուլտֆիլմեր
Կատեգորիա:1989 ֆիլմեր
Կատեգորիա:1980-ականների գերմանական ֆիլմեր
Բաննի (մուլտֆիլմ)

**«Բաննի»** (), 1998 թվականին նկարահանված կարճամետրաժ մուլտֆիլմ։ 1998 թվականին արժանացել է Օսկար մրցանակի  լավագույն անիմացիոն կարճամետրաժ ֆիլմի համար և  *Prix Ars Electronica*-ում Ոսկե Նիկա մրցանակի։

## Սյուժե
Մուլտֆիլմը սկսվում է այն բանից, թե ինչպես է ծեր ճագարը թխվածք պատրաստում, բայց նրան խանգարում է եղջերաթիթեռը, և ճագարը նրան դուրս է շպրտում տնից։ Սակայն թիթեռը նորից է տուն գալիս և հանկարծակի  մտնում խմորի մեջ։  Չնկատելով այդ ամենը` ճագարը շարունակում է թխվածքը դնել ջեռոցում և միացնում ժամանակը։ Երբ ժամանակի ցուցիչը զնգում է, ջեռոցի վրա հայտնվում է  դուռ (ֆանտաստիկ),  որտեղով ներս է մտնում ճագարը։

## Ծանոթագրություններ

## Արտաքին հղումներ
* Bunny’s Home Page
* 
* 

Կատեգորիա:1998 մուլտֆիլմեր
Կատեգորիա:Ամերիկյան կարճամետրաժ մուլտֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Մուլտֆիլմեր կենդանիների մասին
Կատեգորիա:Ֆիլմեր մահվան մասին
Վաչագան Քաջ

**Վաչագան Ա**, հայտնի է նաև որպես **Վաչագան Քաջ**, Աղվանքի թագավորության արքա, որը կառավարել է մինչև 301 թվականը։ Ըստ Մովսես Կաղանկատվացու «Պատմություն Աղվանից աշխարհի» աշխատության՝ Վաչագան Քաջը սերվում է Արշակունիների արքայատոհմից։ Մասնավորապես, պատմիչը գրում է․ 
Վաչագան Ա-ն ի սկզբանե ստանձնել է Բուն Աղվանքնի (որի կազմում Պարսկաստանի վարած քաղաքականության արդյունքում ներառվել էին նաև հայոց Ուտիք և Արցախ նահանգները) վերահսկողությունը։ Հայտնի է, որ վերջինիս պապը եղել է պարսից թագավոր Վաղարշ Զ-ն, մինչդեռ Խորենացու հաղորդմամբ՝ վերջինս ունեցել է հայկական ծագում։ Վաչագան Քաջը գլխավորել է մարզպանական Հայաստանի պայքարն ընդդեմ Սասանյանների լծի։ Շուտով օժանդակություն է ստացել կայսերական Հռոմից՝ կռվելով պարսից արքունիքի սատարմամբ Աղվանից գահին հավակնող Փարասմանի դեմ։ Ամենայն հավանականությամբ, Վաչագանը Աղվանքի գահը ստացել է 298-ին՝ Նվարսակի պայմանագրի կնքումից հետո։ Մահացել է 301 թվականին՝ գահը թողնելով որդուն՝ Վաչեին, ում իշխանությունը սակայն տարածվում էր միայն Բուն Աղվանքի վրա։

## Ծանոթագրություններ

Կատեգորիա:Աղվանքի արքաներ
Կատեգորիա:Արշակունիներ
Մեր մոլորակը

**«Մեր մոլորակը»** (անգլ. *Our Planet*)՝ 2019 թվականի վավերագրական սերիալ, արտադրված Netflix-ի կողմից։ Պրեմիերան տեղի է ունեցել 2019 թվականի ապրիլի 5-ին։

## Արտադրություն
2015 թվականին հայտարարվեց, որ BBC-ի նկարահանող խումբը, ովքեր ստեղծել են «Երկիր Մոլորակ» և «Երկիր Մոլորակ II» սերիալները, զբաղվելու են ութ սերիայանոց սերիալի նկարահանումներով՝ Netflix հարթակի համար, որը պատմելու է բնության մասին։ 2018 թվականի նոյեմբերին հայտնի դարձավ, որ նախակադրային տեքստը կարդալու է սըր Դեյվիդ Ատենբորոն, իսկ պրեմիերան տեղի կունենա 2019 թվականի ապրիլին։ Նկարահանումները տեղի են ունեցել աշխարհի 50 երկրներում՝ 4 տարվա ընթացքում, նկարահանող խումբը բաղկացած է եղել 600 անդամներից։

## Սերիաների ցանկ

## Ծանոթագրություններ

## Արտաքին հղումներ
* Պաշտոնական կայք
* Our Planet-ը Netflix-ում
* 
* The Disturbing Walrus Scene in Our Planet: The Atlantic, Ապրիլի 8, 2018

Կատեգորիա:Անգլերեն հեռուստասերիալներ
Կատեգորիա:Բրիտանական վավերագրական ֆիլմեր
Կատեգորիա:Հեռուստասերիալներ այբբենական կարգով
Կատեգորիա:Նեթֆլիքսի բնօրինակ ծրագրեր
Ջոնի Էրնսթ

**Ջոնի Քեյ Էրնսթ** (; ի ծնե Քալվեր, , ),Соединённые Штаты Америки ամերիկացի քաղաքական գործիչ, 2015 թվականի հունվարից ի վեր Այովա նահանգից ԱՄՆ սենատոր։ Հանրապետական կուսակցության անդամ է։ Էրնսթը առաջին կինն է, որը Այովային ներկայացնում է ԱՄՆ Կոնգրեսում և առաջին կին վետերանը ԱՄՆ Սենատում։

1992 թվականին նա բակալավրի աստիճան է ստացել Այովա նահանգի համալսարանում, 1995 թվականին ստացել Է Կոլումբիայի քոլեջի (այժմ Կոլումբիայի պետական համալսարան) պետական կառավարման մագիստրոսի աստիճան, Ջորջիա նահանգի Կոլումբուս քաղաքում։

1993-2001 թվականներին Էրնսթը եղել է ԱՄՆ բանակի ռեզերվում, 2001 թվականից՝ Այովայի Ազգային գվարդիայում (ունի փոխգնդապետի կոչում)։ 2003-2004 թվականներին Իրաքում պատերազմի ժամանակ 14 ամիս ծառայել է Քուվեյթում՝ որպես վաշտի հրամանատար։

Նա եղել է Մոնտգոմերի շրջանի աուդիտորը, 2005-2011 թվականներին Այովայի նահանգի և 2011-2014 թվականներին Այովայի Սենատի անդամ։

Ամուսինը պաշտոնաթող սպա է։ Ամուսինն ունի նաև 2 դուստր նախկին ամուսնությունից։

## Ծանոթագրություններ

## Արտաքին հղումներ
* Senator Joni Ernst official U.S. Senate site
* Joni Ernst at the *Biographical Directory of the United States Congress*

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի սենատորներ
Կատեգորիա:Կին քաղաքական պաշտոնյաներ
Այնտոպֆ

**Այնտոպֆ** (՝ — «ընդհանուր կճուճ», թանձր ապուր), առաջին և երկրորդ ճաշատեսակներին փոխարինող գերմանական խոհանոցի ուտեստ։ Այնտոպֆն իրենից ներկայացնում է թանձր ապուր, որը եփում են ջրով կամ արգանակով։ Այս ապուրի բաղադրատարրեր կարող են լինել՝ բանջարեղենը (կարտոֆիլը, ցանքային գազարը ( subsp. *sativus*), գոնգեղը, ինչպես նաև կաղամբի տարբեր տեսակներ (բանջարանոցային կաղամբը (), ծաղկակաղամբը, բրյուսելյան կաղամբը () , բրոկկոլին և այլն), լոբահատիկավորները (սիսեռը, ոսպը, լոբին, մի քանի կտոր, մանր կտրտած կանաչ լոբի և այլն), ձավարը, հացը, մակարոնեղենը, միսը, ապխտած մթերքը (օրինակ՝ կասսելերը), նրբերշիկը կամ մսամթերքի այլ տեսակներ։

Համարվում է, որ այս ախորժելի ապուրն ունի գյուղացիական ծագում. այնտոպֆն ստեղծվել է գերմանացի տնայի տնտեսուհիների կողմից, ովքեր ցանականում էին իրենց աշխատասեր ամուսիններին ու երեխաներին համեղ և հագեցած ուտեստ հրամցնել։

Ավանդաբար այնտոպֆը պատրաստում են ոչ միայն Գերմանիայում, այլև Բելգիայում, Իսպանիայում, Ֆրանսիայում և Հունգարիայում։ Բելգիական այնտոպֆին հաճախ ավելացնում են բաց երանգ ունեցող բելգիական գարեջուր։

Այս ուտեստը պատրաստելիս մեկ տարայի մեջ եփվում են այն բոլորը մթերքները, որոնք տնային տնտեսուհին ունենում է իր ձեռքի տակ։ Այնտոպֆի բաղադրատարրերը կարող են լինել լոբահատիկավորներ (լոբի, սիսեռ, ոսպ), բանջարեղեն (կարտոֆիլ, կաղամբ, գոնգեղ, գազար) և, իհարկե, մսամթերք՝ ապխտած, խոզի, հավի։ Ուտեստը պատրաստելիս կարելի է օգտագործել նաև մակարոնեղեն և չորահացեր։ Այնտոպֆը պատրաստում են նույնիսկ ձկով կամ նրբերշիկով։ Ուտեստին հիանալի համ են հաղորդում կանաչին և սունկը։

## Այնտոպֆը մշակույթում
* Այնտոպֆ ուտեստի մասին (որպես «ընդհանուր ապուր») հիշատակվում է Միխայիլ Ռոմի «Սովորական ֆաշիզմ» ֆիլմում՝ որպես նացիստներին համախմբող ուտեստ։
* 1933 թվականի հոկտեմբերից մինչև 1934 թվականի մարտ՝ յուրաքանչյուր ամսվա առաջին կիրակի օրը, նշվում է որպես «Այնտոպֆի կիրակի» ()՝ որպես «Ձմեռային օգնություն» ընկերության մաս։

## Տես նաև
* Ազու (թաթարական)
* Գուլյաշ (հունգարական) 
* Չոլնտ (հրեական)
* Կոսիդո (իսպանական)
* Ռագու (իտալական)
* Բեֆստրոգանով (ռուսական)

## Ծանոթագրություններ

## Գրականություն
* *Herings Lexikon der Küche*. Fachbuchverlag Pfannenberg, Haan-Gruiten, 23. Auflage 2001, ISBN 3-8057-0470-4
* Konrad Köstlin: *Der Eintopf der Deutschen. Das Zusammengekochte als Kult-Essen*, в: Utz Jeggle (издатель): Tübinger Beiträge zur Volkskultur. (Untersuchungen des Ludwig-Uhland-Instituts der Universität Tübingen; том 69). Tübinger Vereinigung für Volkskunde, Tübingen 1986, ISBN 3-925340-51-3, стр. 220—241

Կատեգորիա:Բելգիական խոհանոց
Կատեգորիա:Գերմանական խոհանոց
Map of the Soul: Persona

***Map of the Soul: Persona***, ԲիԹիԷս հարավկորեական բոյ բենդի վեցերորդ մինի ալբոմը։ Թողարկվել է 2019 թվականի ապրիլի 12-ին Big Hit Entertainment լեյբլում։ Ռելիզը դարձել է առաջինը, 2018 թվականի օգոստոսին թողարկված Love Yourself: Answer-ից հետո։

## Նախաբան և թողարկում
Առաջին անգամ ալբոմի անվանումը ներկայացնող ներածական տեսանյութը ցուցադրվել է Հոնկոնգում, 2018 թվականի դեկտեմբերին Mnet Asian Music Awards-ում ԲիԹիԷսի ելույթի ժամանակ։ Ռելիզի անոնսը տեղի է ունեցել 2019 թվականի մարտի 12-ի կեսգիշերին, և հայտարարվել է անվանումը՝ «Map of the Soul: Persona»։ Ալբոմը կնշանավորի խմբի կարիերայում նոր սերիայի սկիզբը, ինչպես «The Most Beautiful Moment In Life»-ը (2015-2016) և «Love Yourself»-ը (2017-2018)։

Մարտի 27-ին ներկայացվեց «Persona» թրեյլերը, որը կատարեց ԱռԷմը։ Հայտնի Refinery29 պորտալի խմբագիր Նատալի Մորինը կոմպոզիցիան նկարագրել է որպես «վառ, դինամիկ երգ», «նշելով խմբի հասունացման և ինքնորոշման թեմաները»։ Ապրիլի 1-ին ԲիԹիԷսը ներկայացրել է կոնցեպտ լուսանկարների միանգամից երկու տարբերակ։ Առաջին տարբերակը ցույց է տվել լուսանկարներում նվագող մասնակիցներին, երկրորդը բացահայտել է նրանցից յուրաքանչյուրի անձնական կողմերը։ Ապրիլի 3-ին ներկայացվել է կոնցեպտ լուսանկարների երրորդ և չորրորդ տարբերակները։ Երրորդ տարբերակը ներկայացրել է մասնակիցներին վարդերով, չորրորդը զարդարված է էլեգանտ ոճով՝ մասնակիցները հագնված են տարազներով, կրում են զարդեր և խաղում են խաղողի կամ ելակի հետ։

Ապրիլի 8-ի կեսգիշերին ներկայացվել է «작은 것들을 위한 시 (Boy With Luv)» տեսահոլովակի թիզերը, որը նկարահանվել է ամերիկացի երգչուհի Հոլզիի մասնակցությամբ, ապրիլի 12-ին կորեական ժամանակով 18:00-ին ԲիԹիԷսը հատուկ հեռարձակում է իրականացրել V Live-ում՝ նվիրված քամբեքին։

## Փրոմոուշեն
Ապրիլի 13-ին, ԲիԹիԷսը ալբոմի թողարկման հաջորդ օրը, ելույթ է ունեցել ամերիկյան հանրահայտ *[[Saturday Night Live]]* սքերթ շոուում։

## Առևտրային հաջողություն
Ալբոմի նախնական պատվերները սկսվել են մարտի 13-ին, հայտարարությունից մեկ օր անց և առաջին հինգ օրվա ընթացքում կազմել է ավելի քան 2,6 մլն օրինակ։ Այսպիսով, ԲիԹիԷսը գերազանցել է իր նախնական պատվերների ռեկորդը և թարմացրել այն, բոլոր կորեացի արտիստների շրջանում։ Ապրիլի 11-ին՝ ալբոմի պաշտոնական թողարկումից մեկ օր առաջ, հայտարարվել էր, որ ալբոմի նախնական պատվերները կազմել են ավելի քան 3 մլն օրինակ։

«작은 것들을 위한 시 (Boy With Luv)» սինգլը ստացել է «Realtime All-Kill» կարգավիճակ՝ դառնալով №1-ը ներկա ժամանակի հարավկորեական հիթ-շքերթներում։ Ալբոմի մնացած կոմպոզիցիաները զբաղեցրել են *MelOn*-ի թոփ-10-ը։

*Map of the Soul: Persona*-ն դարձել է №1-ը աշխարհի ավելի քան 80 երկրներում, իսկ սինգլը գլխավորել է iTunes-ը ավելի քան 60 երկրներում։

## Տրեկ-լիստ
Տեղեկատվությունը վերցված է ալբոմի ֆիզիկական տարբերակից։

## Ծանոթագրություններ

Կատեգորիա:2019 մինիալբոմներ
Կատեգորիա:BTS խմբի ալբոմներ
Կատեգորիա:Billboard 200 գլխավորած ալբոմներ
Կատեգորիա:Կորեերեն մինիալբոմներ
Փուլենռոյթ

**Փուլենրոյթ** ()՝ Գերմանիայի կոմունա, Բավարիայի երկրում։
Հանդիսանում է Վերին Պֆալցի վարչական շրջանը։ Ներառված է Տիրշենրոյտի շրջանին։ Ենթարկվում է Նոյզորգի կառավարությանը։ Բնակչությունը կազմում է 1811 մարդ (2010 թ. Դեկտեմբերի 31)։ Ընդգրկում է 43.16 կմ² տարածք։ Պաշտոնական կոդը՝ 09 3 77 148։

## Ծանոթագրություններ

Կատեգորիա:Գերմանիայի բնակավայրեր
Կորդովա (պրովինցիա)

**Կորդովա** ()՝ պրովացիա Արգենտինայի կենտրոնում։ Պրովանցիան գտնվում է Պամպայում, որը անցնում է Ռիո Դուլսե, Ռիո Կուարտո, և Ռիո Կինտո գետերով։ Ամենաբարձր կետը Չամպիկա լեռն է։

Պրովացիայի վարչական կենտրոնը Կորդովան է։

Կորդովային սահմանակից պրովանցիաներ՝ Կատամարկա, Սանտյագո դել Էստերո, Սանտա Ֆե, Բուենոս Այրես, Լա Պամպա, Սան Լուիս, Լա Ռիոխա։

## Վարչական բաժանումը
250px|մինի|աջից|Կորդովա պրովացիայի վարչական քարտեզը
Պրովացիան բաժանված է 26 դեպարտամենտների։

## Կենտրոնական քաղաքներ

## Տնտեսություն
Պրովանցիայում ձեռք են բերվելբարիոմի և վոլֆրմի հանքեր։ Հիմնական ոլորտները` մեքենաշինական, գունավոր մետալուրգիա, կաշի վերամշակում։ Կորդովայի պրովացիան՝ Արգենտինայի ավիացիոն արդյունաբերության հիմնական կենտրոնը (FAdeA, Aero Boero, Nostromo Defensa և այլն)։
Գյուղատնտեսության մեջ զարգանում են անասնապահությունը, ձավարեղենի և ձեթի արտադրությունը.։

## Կրթություն եւ գիտություն
* Պրովացիայի տարածքում գտնվում է Բոսկե Ալեգրի Աստղաֆիզիկական կայանը։

## Աղբյուրներ
* Ռուսաստանը Արգենտինայում 

## Ծանոթագրություններ

Կատեգորիա:Արգենտինայի քաղաքներ
Վլադիմիր Վոլկով

**Վլադիմիր Վոլկով** (, ), խորհրդային և ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1968) և ԽՍՀՄ ԱԳՆ դիվանագիտական ակադեմիան (1982)։ Դիվանագիտական գործունեությամբ սկսել է զբաղվել 1968 թվականից։

*1969-1973 թվականներին՝ Հնդկաստանում ԽՍՀՄ դեսպանատան աշխատակից։
*1975-1978 թվականներին՝ Վերին Վոլտում ԽՍՀՄ դեսպանատան աշխատակից։
*1986-1991 թվականներին՝ Իսպանիայում ԽՍՀՄ դեսպանատան աշխատակից։
* 1995 թվականից՝ Ռուսաստանի ԱԳՆ երրորդ եվրոպական դեպարտամենտի փոխտնօրեն։
* 1995 թվականի մայիսի 22-ից-1999 թվականի հուլիսի 9-ը՝ Եթովպիայում Ռուսաստանի Դաշնության արտակարգ և լիազոր դեսպան։
*2000-2011 թվականներին՝ Ռուսաստանի Դաշնության և Ղազախստանի Հանրապետության պետական սահմանի սահմանազատման և սահմանազատման հարցերով ռուսական պատվիրակության ղեկավար, Ռուսաստանի ԱԳՆ հատուկ հանձնարարությունների գծով դեսպան։

Ամուսնացած է։ Ունի երեք երեխա։

## Դիվանագիտական աստիճան

* 2-րդ դասի արտակարգ և լիազոր դեսպանորդ (1992 թվականի օգոստոսի 28)
* 1-ին դասի արտակարգ և լիազոր դեսպանորդ (1995 թվականի հունվարի 19)
* Արտակարգ և լիազոր դեսպան (1998 թվականի հուլիսի 27).

## Պարգևներ

* Բարեկամության շքանշան (2005 թվականի հունիսի 28)՝ *Ռուսաստանի Դաշնության արտաքին քաղաքական կուրսի իրականացման գործում ունեցած վաստակի և երկարամյա բարեխիղճ դիվանագիտական ծառայության համար*

## Ծանոթագրություններ

## Արտաքին հղումներ
* Կենսագրությունը Մոսկվայի Միջազգային հարաբերությունների պետական ինստիտուտի ռազմաքաղաքական հետազոտությունների կենտրոնի կայքում
* Сообщение МИД России «О кончине В.А.Волкова»

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Բարեկամության շքանշանի ասպետներ (Ռուսաստան)
Քեթրին Դոն Լանգ

**Քեթրին Դոն Լանգ** (, ), առավել հայտնի է **k.d. lang** բեմական կեղծանունով (նա հատուկ է իր ինիցիալներն ու ազգանունը գրում փոքրատառով), կանադացի փոփ և քանթրի երաժշտության հեղինակ և կատարող։

Քեթրինը չորս «Գրեմմի» մրցանակ ունի։ Նա նաև հայտնի է որպես բուդդիստ, բուսակեր, կենդանիների իրավունքների համար պայքարող, բացահայտ լեսբուհի և ԼԳԲՏ ակտիվիստ։ Նա 1988 թվականի ձմեռային Օլիմպիական խաղերին ելույթ է ունեցել *«Turn me round»* երգով (Կալգարի, Կանադա)։ Իսկ 2010 թվականի ձմեռային Օլիմպիական խաղերի բացման արարողությանը նա հանդես եկավ Լեոնարդ Քոհենի «Hallelujah» երգով՝ ի հիշատակ այդ օրը մահացած մարզիկի։ Քեթրինը տիրապետում է մեցցո-սոպրանո երգչական դիապազոնին։

## Պատանեկություն
Քեյ Դին ծնվել է 1961 թվականի նոյեմբերի 2-ին Էդմոնտոն քաղաքում, որը կանադական Ալբերտ գավառի մայրաքաղաքն է։ Նրա ծնողներն են Օդրի Ֆրեդերիկ Լանգն ու Ադամ Ֆրեդերիկ Լանգը։ Երբ Քեթրինն ինը ամսական էր, նրա ընտանիքը տեղափոխվել է Քոնսորտ, որտեղ նա մեծացել է կանադական պրերներում երկու քույրերի ու եղբոր հետ։ Նրա հայրը դեղատան սեփականատեր էր։ Նա հեռացել է ընտանիքից, երբ Քեթրինը տասներկու տարեկան էր։ Սովորելով դպրոցում, Քեթրինը տեգերի նետման ազգային հավաքականում էր։

k.d.lang-ի երաժիշտ դառնալու գործում մեծ դեր են ունեցել նրա ծնողները․ «Մայրիկս բարեհաճ էր վերաբերվում իմ երաժշտական հակվածություններին։ Ամեն շաբաթ նա ուղարկում էր ինձ ու քրոջս կուսանոց երաժշտության դասերի։ Միանձնուհին, որը ինձ դաշնամուր էր դասավանդում, սովորություն ուներ խփել մատերիս քանոնով․․․»։

Դաշնամուրից հետո Քեյ Դիի մոտ հետաքրքրություն է առաջացել երգելու հանդեպ։ Սուրբ ծննդին նա ստացել է էլեկտրակիթառ, որպես նվեր ծնողների կողմից, ինչը նրան զարկ է տվել այն ոճի զարգացման համար, որը նրան տարբերում է ուրիշ կատարողներից։

Միջնակարգ դպրոցն ավարտելուց հետո, Քեթրինը սկսում է հաճախել *Red Deer* քաղաքում պետական համակրթական *Red Deer* քոլեջը։ Այն ժամանակ նա հիացած էր Փեթսի Քլայնի կյանքով ու երաժշտությամբ ու ի վերջո նա որոշեց սկսել պրոֆեսիոնալ կատարողի կարիերա։ 1983 թվականի նա ստեղծեց *Recline* անունով խումբ ի հիշատակ քանթրի երգչուհի Փեթսի Քլայնին, ու նրանք ձայնագրեցին *«Friday Dance Promenade»* ալբոմը։ *A Truly Western Experience* ալբոմը թողարկվեց 1984 թվականին ու ստացավ մեծ հռչակ, գրավելով ամբողջ Կանադայի ուշադրությունը։ 1984 թվականի օգոստոսում Քեթրինը դարձավ այն երեք կանադացիներից մեկը, որոնք ընտրվեցին *World Science Fair* ներկայանալու համար։

## Ծանոթագրություններ

## Արտաքին հղումներ
* K.d. lang-ի պաշտոնական կայք
* K.d. lang-ը MySpace-ում
* k.d.lang-ը Facebook-ում http://www.facebook.com/kdlang

Կատեգորիա:21-րդ դարի երգչուհիներ
Կատեգորիա:Brit Awards մրցանակի դափնեկիրներ
Կատեգորիա:«Գրեմմի» մրցանակի դափնեկիրներ
Կատեգորիա:Բեմական կեղծանուններ
Կատեգորիա:Բուսակերներ
Կատեգորիա:ԼԳԲՏ անձինք
Կատեգորիա:Լեսբուհի արվեստագետներ
Կատեգորիա:Կանադացի երաժիշտներ
Կատեգորիա:Կանադացի երգչուհիներ
Կատեգորիա:Կանադացի կին ակտիվիստներ
Կատեգորիա:Կանադացի կինոդերասանուհիներ
Կատեգորիա:Կանադացի հասարակական գործիչներ
Կատեգորիա:Մեցցո-սոպրանոներ
Սիրելի բասկետբոլ (մուլտֆիլմ)

«**Սիրելի բասկետբոլ**» () Believe Entertainment Group  Kobe Inc և Glen Keane Productions-ի կողմից համատեղ նկարահանված  կարճամետրաժ մուլտիպլիկացիոն ֆիլմ, ռեժիսոր Գլեն Կինա։ Առաջնելույթը տեղի է ունեցել Տրայբեկի կինոփառատոնի ժամանակ՝ ապրիլի  23-ին։

5 րոպե 22 վայրկյան տևող ֆիլմը հիմնված է  բանաստեղծության վրա, որով Կոբի Բրայանտը հայտնել է սպորտային կարիերայի ավարտի մասին։ Կադրից դուրս տեքստն ընթերցում է բասկետբոլիստը։

2018 թվականին ֆիլմն արժանացել է  «Օսկար» մրցանակի՝ «Լավագույն անիմացիոն կարճամետրաժ ֆիլմ» անվանակարգում։

## Սյուժե
Իր սպորտային կարիերայի ավարտի նախօրեին Բասկետբոլի ազգային ասոցիացիայի լեգենդ Կոբի Բրայանտը նկարագրում է  դեպի խաղն ունեցած իր սերը, որը ծնվել է մանկությունից։ Սկսելով իր երիտասարդ տարիների երազանքներից, հասնելով մինչև  20-ամյա կարիերան, Բրայանտը նկարագրում է, թե ինչպես են ինքը և բասկետբոլն ամեն ինչ տվել միմյանց։

## Ծանոթագրություններ

## Արտաքին հղումներ
*Believe Entertainment Group official site
* 
* 

Կատեգորիա:2010-ականների ամերիկյան ֆիլմեր
Կատեգորիա:2017 ֆիլմեր
Կատեգորիա:Ամերիկյան ֆիլմեր
Անճոռնի բադիկ (մուլտֆիլմ)

**Անճոռնի բադիկ** () Silly Symphonies շարքի կարճամետրաժ մուլտֆիլմ, թողարկված 1939 թվականի ապրիլի 7-ին՝ «Walt Disney Studios»-ի կողմից։ Հիմնված է Հանս Քրիստիան Անդերսենի համանուն հեքիաթի վրա։

Ավելի վաղ՝ 1931 թվականին, Դիսնեյի ստուդիան արդեն նկարահանել էր հեքիաթը։ Սակայն նկարահանումը եղել է սև սպիտակ և բադիկի փոխարեն եղել է հավ։

## Սյուժե
Հայր բադիկը սպասում է, թե երբ է մայր բադիկը ձու ածելու։ Շուտով նա չորս ձու է ածում, և բոլորր ձվերից միանգամից սկսում են ճուտիկներ դուրս գալ։ Մայր բադիկի մոտ հաըտնվում է նաև հինգերորդ ձուն, և նրանից դուրս է գալիս մյուսներից բոլորովին տարբերվող ճուտիկ։ Հինգերորդ ճուտիկի պատճառով մայրիկ և հայրիկ բադիկները վիճում են, և մայրիկը ճուտիկների հետ գնում է առվակի մոտ։ Դրանից հատո մայր բադիկը հրաժարվում է անճոռնի ճուտիկից։ Հետո անճոռնի ճուտիկը սկսում է ապրել ուրիշի բնում, սակայն այնտեղ էլ երկար չի կարողանում մնալ։ Մի անգամ բադիկը առվակում տեսնում է խաղալիք բադիկի, որը կպնում է նրա գլխին։ Փախչելով հեռու՝ բադիկը սկսում է լացել, իսկ մոտակայքում լողում էր կարապն իր ճուտիկների հետ և լսում է լացի ձայնը։ Կարապը, տեսնելով լացող բադիկին, վերցնում է նրան իր մոտ։ Երբ մայր բադիկը տեսնում է բադիկին, սկսում է կանչել իր մոտ , սակայն վերջինս ուշադրություն չի դարձնում և լողում է կարապների ընտանիքի հետ։

## Ծանոթագրություններ

## Արտաքին հղումներ
* 

Կատեգորիա:1939 մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Անգլերեն ֆիլմեր
Կատեգորիա:Հանս Քրիստիան Անդերսենի ստեղծագործությունների էկրանավորումներ
Կատեգորիա:Ռիմեյք ֆիլմեր
Բասկերվիլների շունը (ֆիլմ, 2002)

**«Բասկերվիլների շունը»** (), ռեժիսոր Դևիդ Աթվուդի ֆիլմը՝ նկարահանված 2002 թվականին՝ Արթուր Կոնան Դոյլի «Բասկերվիլների շունը» վիպակի հիման վրա։ Պրեմիերան տեղի է ունեցել 2002 թվականի նոյեմբերի 18-ին՝ Կանադայում։

2003 թվականին ֆիլմն առաջադրվել է «British Academy Television Awards (Բրիտանական ակադեմիայի հեռուստատեսային մրցանակաբաշխություն)» մրցանակի՝ «Լավագույն ձայն» անվանակարգում և ստացել է կինոքննադատների ոչ միանշանակ արձագանքներ։

## Սյուժե
Տարիներ շարունակ Բասկերվիլների ընտանիքին հետապնդում է առեղծվածային արարած, որն ապրում է տորֆի ճահիճներում։ Սըր Չարլզի մահից հետո գործի հետաքննությանն են միանում հայտնի խուզարկուներ Շերլոք Հոլմսը եւ դոկտոր Ուոթսոնը։

## Ծանոթագրություններ

Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:Արթուր Կոնան Դոյլի ստեղծագործությունների էկրանավորումներ
Կատեգորիա:Բրիտանական դետեկտիվ ֆիլմեր
Կատեգորիա:Հեռուստաֆիլմեր
Կատեգորիա:Քրեական ֆիլմեր
Կատեգորիա:Ֆիլմեր Շերլոք Հոլմսի մասին
Կատեգորիա:2002 ֆիլմեր
No Lie

"**No Lie**"՝ ճամայկացի ռեփեր Շոն Փոլի և Դուա Լիպայի երգը, թողարկված 2016 թվականի նոյեմբերի 18-ին որպես *[[Mad Love the Prequel]]* ալբոմի առաջատար սինգլ։ "No Lie" սինգլը ներառվել է Դուա Լիպայի Dua Lipa ալբոմի վերջնական տարբերակում։

## Երգացանկ
***Թվային ներբեռնում**
#"No Lie" (featuring Dua Lipa) – 3:41

***CD սինգլ**
#"No Lie" (featuring Dua Lipa) – 3:41
#"Tek Weh Yuh Heart" (featuring Tory Lanez) – 3:46

***Թվային ներբեռնում – ռեմիքսներ**
#"No Lie" (featuring Dua Lipa) (Sam Feldt Remix) – 2:52
#"No Lie" (featuring Dua Lipa) (Delirous & Alex K Remix) – 4:18

## Չարթ

### Շաբաթվա չարթեր

### Տարվա չարթեր

## Սերտիֆիկատներ

## Թողարկում

## Ծանոթագրություններ

## Արտաքին հղումներ

Կատեգորիա:Դուա Լիպայի երգեր
Արտ Փարքինսոն

**Արտ Փարքինսոն** (, ), իռլանդացի դերասան։ Նա իր մասնագիտական կարիերան սկսել է 7 տարեկանում։ Նա հայտնի է  իր դերակատարմամբ Գահերի խաղ հեռուստասերիալի մեջ, որպես Ռիկոն Ստարկ և Կուբո՝ Կուբո մուլտֆիլմում։

## Անձնական կյանք
Արտը մեծացել է Մովիլլում։ Նրա անգլիացի մայրը՝ Մովանիան, դերասանուհի էր, որը նաև աշխատում էր դրամատիկական թատրոնում։ Հարցազրույցներից մեկում Արտն ասաց, որ իր ծնողները չէին թույլատրում նրան դիտել Գահերի Խաղը։ *[[The Independent]]* թերթում լավագույն կերպարների անվանակարգում Ռիկոն Սթարքը զբաղեցրեց վերջին՝ յոթանասուներորդ տեղը։

## Ֆիլմագրություն
2008 - Կարմիր հողմ - *Freakdog -* մանուկ Քեննեթ

2013 - Համբուրիր մայրիկին գիշերը - *Dark Touch* - Փիթեր

2014 - Աղետ - *The Anomaly* - Ալեքս

2011-13, 2016- Գահերի Խաղ - *Game of Thrones* - Ռիկոն Սթարք

## Ծանոթագրություններ

## Արտաքին հղումներ
* 
* 
* 

Կատեգորիա:Իռլանդացի դերասաններ
Կատեգորիա:Իռլանդացի կինոդերասաններ
Կատեգորիա:Հեռուստատեսային դերասաններ
Քրեյգ Մազին

**Քրեյգ Մազին** (, ), ամերիկացի սցենարիստ, որը հայտնի է «Սարսափելի կինո 3», «Սարսափելի կինո 4» կինոպարոդիաների հեղինակցությամբ։ 2019 թվականին նա գրել է HBO հեռուստաալիքի «Չեռնոբիլ» մինի սերիալի սցենարը։

## Կենսագրություն
Քրեյգ Մազինը ծնվել է Բրուքլինում, մեծացել Նյու-Յորք քաղաքի Սթեյթեն Այլենդում։ Դեռահաս տարիքում նա տեղափոխվել է Նյու Ջերսի նահանգի Մալբորո Թաունշիպ։ 1992 թվականին ստացել է հոգեբանի մասնագիտություն Փրինսթոնի համալսարանում։

## Կարիերա
1990-ականներին Մազինը սկսել է կարիերան որպես *[[Walt Disney Pictures]]*-ի մարքեթինգի մենեջեր, որտեղ եղել է ստուդիական ֆիլմերի գովազդային կոմպանիաների պատասխանատու։

Նա սկսել է սցենարիստի իր կարիերան 1997 թվականին *RocketMan* գիտական կատագերգությունից, հեղինակցելով Գրեգ Էրբի հետ։ Նա նաև սցենարներ է գրել «Առանց Զգանցմունքների», «Սարսափելի կինո 3», «Սարսափելի կինո 4» և «Ինքնության գողը» ֆիլմերի համար։

Մազինը նկարահանել է երկու ֆիլմ․ 2000 թվականին *The Specials* ցածրաբյուջետային ֆիլմ, որի պրոդյուսերը հենց նա էր, ու 2008 թվականին՝ *Superhero Movie*-ն, որի սցենարի հեղինակը նորից Մազինն էր։

2017 թվականին, HBO-ն ու Sky Television-ը հայտարարել են Չեռնոբիլ մինի սերիալի մասին, որի հեղինակներից մեկը Մազինն էր։ Ֆիլմը պատմում է Չեռնոբիլում միջուկային աղետի մասին։ Դրվագները նկարահանվել են Լիտվայում և Ուկրաինայում։

*Decider*-ի հետ հարցազրույցի ժամանակ Մազինն ասել է․ «Եթե ես գայի *HBO* ու ասեի, որ ուզում եմ ևս մի եթերաշրջան նկարեմ, դա կլիներ սարսափելի աղետ»։

## Ֆիլմագրություն
### Սցենար

* 1997՝ Մարդ-հրթիռ / *RocketMan*
* 1998՝ Առանց զգացմունքների / *Senseless*
* 2003՝ Սարսափելի կինո 3 / *Scary Movie 3*
* 2006՝ Սարսափելի կինո 4 / *Scary Movie 4*
* 2008՝ Սուպերհերոսային կինո / *Superhero Movie*
* 2011՝ Զարթխում 2 / *The Hangover Part II*
* 2013՝ Ինքնության գողը / *Identity Thief*
* 2013՝ Զարթխում 3 / *The Hangover Part III*
* 2016՝ Որսորդ․ Ձմեռվա կռիվ / *The Huntsman: Winter’s War*
* 2019՝ Չեռնոբիլ / *Chernobyl*

### Պրոդյուսեր
* 2000՝ Հատուկներ / *The Specials*
* 2006՝ Սարսափելի կինո 4 / *Scary Movie 4*
* 2006՝ Սրիկաների դպրոց / *School for Scoundrels*
* 2008՝ Սուպերհերոսային կինո / *Superhero Movie*

### Ռեժիսոր
* 2000՝ Հատուկներ / *The Specials*
* 2008՝ Սուպերհերոսային կինո / *Superhero Movie*

## Ծանոթագրություններ

Կատեգորիա:20-րդ դարի ամերիկացի գրողներ
Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի կինոռեժիսորներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի սցենարիստներ
Կատեգորիա:Կինոռեժիսորներ այբբենական կարգով
Կատեգորիա:Սցենարիստներ այբբենական կարգով
Կատեգորիա:Փրինսթոնի համալսարանի շրջանավարտներ
Ռոմեն Բորոյան

**Ռոմեն Ղուկասի Բորոյան** (), հայ դեղաբան։ Բժշկական գիտությունների դոկտոր (1980), պրոֆեսոր (1985):

## Կենսագրություն
Ռոմեն Բորոյանը ծնվել է 1938 թվականի հունիսի 21-ին, Երևանում, այլ տվյալներով՝ Ալագյազ գյուղում։ 1964 թվականին ավարտել է Երևանի բժշկական ինստիտուտը։ 1964 թվականից աշխատում է Երևանի բժշկական ինստիտուտում, 1985 թվականից՝ կլինիկական դեղաբանության, դեղագիտության և բուսաբանության ամբիոնի վարիչ, միաժամանակ, 1993-1997 թվականներին՝ ՀՀ առողջապահության նախարարության դեղաբանության կոմիտեի նախագահ, 1997 թվականից՝ գլխավոր կլինիկական դեղաբան։

Աշխատանքները վերաբերում են արյան ճնշումն իջեցնող դեղերի կլինիկական դեղաբանությանը, դեղերի պարադոքսային ազդեցություններին, բուսական ծագման դեղերի դեղաբանական հատկություններին։ Հեղինակ է դեղաբանության բուհական ձեռնարկների։

## Պարգևներ
* Հարավսլավիայի դեղաբանների կոնգրեսի ոսկե մեդալ (ք. Իգալո, 1996):

## Երկեր
* Դեղամիջոցների հոմանիշների տեղեկատու /Справочник синонимов лекарственных средств /The reference book of the drugs synonyms: (Հավելված՝ Զուգորդված դեղամիջոցների պատրաստի դեղաձևեր), Բորոյան Ռոմեն Ղուկասի, Երևան, Ա. հ, 1991։
* Դեղաբանություն։ Բժշկական ինստիտուտի ուսանողների համար, Գաբրիելյան Էմիլ Սամսոնի, Հակոբյան Վիլեն Պարույրի, Ամրոյան Էլմիրա Արտաշեսի, Բորոյան Ռոմեն Ղուկասի, Բեկյան Ռուբեն Ստեփանի, Երևան, Լիգանդ, 1992։
* Կլինիկական ֆարմակոլոգիա։ Դասագիրք, Բորոյան Ռոմեն Ղուկասի, Երևան, Հայկական բաց համալսարան, 1994։
* Դեղերի և պատրաստուկների համառոտ տեղեկատու։ Միջին բուժաշխատողների և բժշկական ուսումնարանների սովորողների համար, Կարապետյան Լ. Ա. դոցենտ, Բորոյան Ռոմեն Ղուկասի, «Հարություն» գիտակրթական ասոցիացիա, Երևան, Ա. հ., 2000:
* Կլինիկական դեղաբանություն։ Դասագիրք, Բորոյան Ռոմեն Ղուկասի, Երևան, «Զանգակ -97», 2005։
* Կլինիկական դեղաբանության դասագիրք։ Բորոյան Ռոմեն Ղուկասի, Երևան, «Զանգակ-97», 2008։
* Простагландины: взгляд на будущее" (1983).
* "Простагландин и сердце" (1986).
* "Клиническая фармакология" (1 и 2 книги) (1990,1992).

## Գրականություն
* Айриян А. П. Армянские учёные-медики. - Ереван, 1998, 276 с.

## Ծանոթագրություններ

Կատեգորիա:Հայ դեղաբաններ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Երևանի պետական բժշկական համալսարանի շրջանավարտներ
Վարուժան Բրուտյան

**Վարուժան Կարապետի Բրուտյան** (), ինքնաշխատ կառավարման համակարգերի բնագավառի հայ գիտնական։ Ֆիզմաթ գիտությունների դոկտոր (1984), պրոֆեսոր (1985): Գնդապետ (2001):

## Կենսագրություն
Վարուժան Բրուտյանը ծնվել է 1939 թվականի հուլիսի 1-ին, Երևանում։ 1962 թվականին ավարտել է Երևանի պոլիտեխնիկական ինստիտուտը։ 1975 թվականին աշխատել է Երևանի պետական տնտեսագիտական ինստիտուտում, 1995-2001 թվականներին, միաժամանակ՝ Վազգեն Սարգսյանի անվան ռազմական ինստիտուտի էլեկտրոնային հաշվողական մեքենաների, ինֆորմատիկայի և կառավարման ինքնաշխատ համակարգերի ամբիոնի պետ։

Աշխատանքները վերաբերում են կառավարման համակարգերի վերլուծության և կառուցման հիմնախնդիրներին՝ ոչ լրիվ և աղավաղված տեղեկատվության պայմաններում, ինքնաշխատ կառավարման համակարգերի արդյունավետության բարձրացման, ռազմարդյունաբերական համալիրի զարգացման հարցերին։

## Երկեր
* Некоторые вопросы применения марковских процессов к исследованию нелинейных автоматических систем. В. К. Брутян, ЕГУ, Ереванский государственный университет. Ереван, Изд-во ЕГУ, 1974.
* Основные аспекы теории непрерывных марковских управляемых систем и ее приложение. В. К. Брутян, Под ред. В. С. Новоселова. Ереван, Айастан, 1984.
* Основные аспекты теории непрерывных марковских управляемых систем и ее приложение. В. К. Брутян, Ереван, Айастан, 1994.

## Ծանոթագրություններ

Կատեգորիա:Հայ գիտնականներ
Կատեգորիա:Հայ գնդապետներ
Կատեգորիա:Հայ պրոֆեսորներ
Կատեգորիա:Ֆիզիկամաթեմատիկական գիտությունների դոկտորներ
Պիեռ Դեկուրսել

**Պիեռ Դեկուրսել** (, ), ֆրանսիացի ժուռնալիստ, թատերագիր, վիպասան։

Նրա հայրը՝ Ադրիան Դեկուրսելը և քեռին՝ Ադոլֆ Ֆիլիպ դ՛Էներին նույնպես գրողներ էին։

## Կենսագրություն
Ծնվել է 1856 թվականի հունվարի 25-ին, Փարիզում։

Սովորել է Հենրիխ IV-ի լիցեյում։

Սկզբնական շրջանում աշխատել է որպես վաճառական, բորսայի բրոքեր։

Այնուհետև *Choufleuri* գրական կեղծանունով աշխատակցել է *Le Gaulois* թերթին, որին այդ նույն ժամանակ աշխատակցում էր նաև Գի դը Մոպասանը։

1882 թվականին գրել է *Le Grain de beauté* դրաման՝ գլխավոր հերոսուհու դերը նախատեսլով Սառա Բեռնարի համար։

1880-ական թվականներին հեղինակել է բազմաթիվ կատակերգություններ, օպերաների լիբրետոներ, ինչպես նաև՝ ժողովրդականություն վայելող մի շարք վեպեր վերափոխել է թատերախաղերի (այդ թվում՝ Պոլ Բուրժեի «Ողբերգական հովվերգությունը» հենց իր՝ վեպի հեղինակի համագործակցությամբ)։ 1897 թվականին մեծ հաջողությամբ Փարիզի «Ռենեսանս» թատրոնում ներկայացվել է Վիլյամ Ջիլեթի «Գաղտնի ծառայություն» թատերախաղի դեկուրսելյան, ֆրանսիականացված տարբերակը։

Լինելով չափազանց բեղուն հեղինակ՝ Պիեռ Դեկուրսելը թատերախաղերից զատ՝ գրել է բազմաթիվ վեպեր՝ դրանց զգալի մասը նվիրելով այսպես ասած՝ ռևանշի՝ Էլզաս-Լոթարինգիայի վերադարձի թեմային (այդ երկրամասը 1870 թվականի ֆրանս-պրուսական պատերազմի ժամանակ նվաճվել էր գերմանացիների կողմից, և Դեկուրսելի «ռևանշիստական» վեպերը մեծ ժողովրդականություն էին վայելում Ֆրանսիայում)։ Բայց արձակի ասպարեզում նրա գլուխգործոցը համարվում է «Երկու երեխա» (*Les Deux Gosses*, 1880 թ.) վեպը, որը հետագայում բազմիցս էկրանավորվել է տարբեր կինոռեժիսորների կողմից (առնվազն ութ էկրանավորում, որոնցից առաջինը 1912 թվականին, ութերորդը՝ 1936-ին)։

1908 թվականինՊիեռ Դեկուրսելը Էժեն Գուգենհեյմի հետ հիմնադրել է Գրչի մարդկանց ընկերակցություն (*Société des Auteurs et des Gens de Lettres (SCAGL)*)՝ ժողովրդականություն վայելող գրական ստեղծագործությունները կինոսցենարների վերածելու հատուկ նպատակադրումով։ Ընկերակցությունը բարձր որակով ու մեծ հաջողությամբ է իրականացրել իր առաքելությունը՝ կինոսցենարի վերածելով Էմիլ Զոլայի «Հողը» վեպը
և այլ երկեր, «ֆրանսիացնելով» Պեռլ Ուայթի մասնակցությամբ ամերիկյան սերիալները...

Պիեռ Դեկուրսելը մահացել է 70 տարեկան հասակում՝ 1926 թվականի հոկտեմբերի 10-ին։

## Գրականություն

*
*
*
*
*
*

## Ծանոթագրություններ

## Արտաքին հղումներ
* Pierre DECOURCELLE (1856—1926) 

Կատեգորիա:20-րդ դարի ֆրանսիացի վիպասաններ
Կատեգորիա:Պեր Լաշեզ գերեզմանատանը թաղվածներ
Կատեգորիա:Ֆրանսիացի գրողներ
Կատեգորիա:Ֆրանսիացի դրամատուրգներ
Կատեգորիա:Ֆրանսիացի լրագրողներ
Կատեգորիա:Ֆրանսիացի սցենարիստներ
Ֆեռնանդու դի Նորոնհա ծովային ազգային պարկ

**Ֆեռնանդու դի Նորոնհա ծովային ազգային պարկ** (), ազգային պարկ Պերնամբուկու նահանգում, Բրազիլիա։

## Տեղագրություն
Ֆեռնանդու դի Նորոնհա ծովային ազգային պարկն ընդգրկում է Ֆեռնանդու դի Նորոնհա կղզու մի մասը՝ Պերնամբուկուի մունիցիպալիտետը։ Ընդգրկում է 10927.64 հա։ Ֆեռնանդու դի Նորոնհա բնապահպանական պահպանվող տարածքը ներառում է համանուն կղզու քաղաքային մասը, իսկ մնացած տարածքը զբաղեցնում է այս ազգային պարկը։ Տեղանքն ընդգրկում է Սուրբ Պետրոս և Սուրբ Պողոս կղզեխմբի մեծ ծովային տարածությունը, որը նույնպես գտնվում է ազգային պարկում։

## Կառավարություն
Ֆեռնանդու դի Նորոնհա ազգային պարկը ստեղծվել է 1988 թվականի սեպտեմբերի 14-ին 96․693 դաշնային հրամանագրով։ Այն կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է՝ պահպանել բնական էկոհամակարգերը և նպաստել գիտական հետազոտությունների զարգացմանը, բնապահպանական կրթական գործունեության բարելավմանը, ինչպես նաև ապահովել բացօթյա հանգիստ ու էկոտուրիզմ։

Ոչ պաշտոնական վարչական ծրագիրը թողարկվել է 1990 թվականի դեկտեմբերի 31-ին։ Խորհրդատվական խորհուրդն անվանվել է 2001 թվականի դեկտեմբերի 31-ին։ 2010 թվականի նոյեմբերի 29-ին տրվել է տարբեր ուսումնասիրություններով վերանայված կառավարման պլանը։

## Շրջակա միջավայր
Կղզու սկզբնական բուսականությունը կրճատվել է, երբ այն օգտագործվել է որպես բանտ՝ բանտարկյալներին թաքցնելու համար։ Դրանից հետո ոչ բնիկ տեսակները՝ հատկապես փշասերմերը, որոնք տարածված են անհավասարաչափ, օգտագործվել են ընտանի կենդանիների կերակրման համար։ Չնայած շրջակա միջավայրի վերականգնմանն ուղղված քայլերին, կղզում դեռևս շարունակում էին զբաղվել ոչխարաբուծությամբ։

Պարկում պահպանվող թռչնատեսակներից են արևադարձային թռչունները, ջրահատը (Puffinus lherminieri) և այլն։ Մեկ այլ պաշտպանված տեսակներից են ծովախեցգետինները, կանաչ կրիան (Chelonia mydas), ծովային կրիան (Caretta caretta), *Echinaster (Othilia) guyanensis* ծովաստղը և այլն։

## Ծանոթագրություններ

## Աղբյուրներ
*
*
*

Կատեգորիա:1988 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
ՆՍԳԲԿ վարչական շենք

**ՆՍԳԲԿ վարչական շենք** (), վարչական կառույց Մյունխենում, որը կառուցվել է 1933-1937 թվականներին ճարտարապետ Պաուլ Լյուդվիգ Տրոստի կողմից։ Կառույցի առաջին ճարտարապետական նախագծերը թվագրվում են 1931 թվականին։ Շինարարական աշխատանքները ավարտվել են ճարտարապետի մահվանից երեք տարի անց։

Նացիոնալ-սոցիալիզմի ժամանակ Նացիոնալ-սոցիալիստական գերմանական բանվորական կուսակցության վարչական շենքում տեղակայված էր կուսակցության կենտրոնական ապարատը։ Մասնավորապես, այս շենքում է պահվել կուսակցության 8 միլիոն անդամների քարտարանը։ Հսկա գրապահարանները, որտեղ պահվում էր քարտարանը, մինչ օրս գտնվում են շենքի նկուղային հատվածում։ «Ֆյուրերբաուի» հետ միասին (ինչպես նաև ներկայումս ապամոնտաժված Պատվո տաճարների), այն ավարտում է Մյունխենի Քյոնինգսպլաց հրապարակի ճարտարապետական կոմպոզիցիայի արևելյան հատվածը։
thumb|left|ՆՍԳԲԿ վարչական շենքը։ Շենքի ներկայիս տեսքը, 2009 թվական։|250px
1945 թվականին Նացիոնալ-սոցիալիստական գերմանական բանվորական կուսակցության վարչական շենքում և «Ֆյուրերբաուում» տեղակայվել է Հարավային Գերմանիայում՝ Երրորդ Ռայխի նացիոնալ-սոցիալիստական կազմակերպությունների կողմից երկրից դուրս բերված մշակութային ժառանգության կենտրոնական հավաքակայանը։ Այստեղից այդ արժեքները փոխանցվել են օրինական սեփականատերերին։

Ներկայումս ՆՍԳԲԿ նախկին վարչական շենքում տեղակայված է Դասական քանդակագործության պատճենների և Մյունխենի պետական գրաֆիկական հավաքածուների թանգարանները։

## Տես նաև
* Գերմանական արվեստների տուն
* Շագանակագույն տուն
* Ֆյուրերբաու
* Պատվո տաճարներ (Մյունխեն)

## Ծանոթագրություններ

## Գրականություն
* Viktor Ullrich: *Hauptstadt der Bewegung. Teil 1 Munchen 1919—1938*, ISBN 3-88741-080-7

## Արտաքին հղումներ
* Viertel der NSDAP – Verwaltungsbau

Կատեգորիա:Մյունխենի շենքեր և կառույցներ
Կատեգորիա:Մյունխենի տեսարժան վայրեր
Դորոթի Իդեն

**Դորոթի էնիդ Իդեն ** (, ), բրիտանացի գրող։

## Կենսագրություն
Ծնվել է Քենթերբերյան դաշտավայրում գտնվող ֆերմայում, Նոր Զելանդիայում, որտեղ սովորել և աշխատել է որպես իրավաբանական քարտուղար` մինչև 1954 թվականին Անգլիա տեղափոխվելը։

Մահացել է 1982 թվականին, Լոնդոնում` քաղցկեղից։

## Ստեղծագործություն
Ավելի քան 40 բեսթսելերների, գոթիկաների, դետեկտիվների, սիրային-ռոմանտիկ վեպերի և կարճ պատմվածքների հեղինակ է, որոնք արժանացել են ոչ միայն ընթերցողների գնահատությանը, այլև խստապահանջ գրական քննադատների։

Դ. Իդենի վեպերը թարգմանվել են բազմաթիվ լեզուներով։ Դետեկտիվ ակումբի անդամ էր։

Օգտագործել է Մերի Պարադիզ կեղծանունը (Mary Paradise):

## Մատենագիտություն
* The Singing Shadows (1940)
* The Laughing Ghost (1943)
* We Are for the Dark (1944)
* The Schoolmaster’s Daughter (или The Daughters of Ardmore Hall) (1946)
* Summer Sunday (1946)
* Walk into My Parlour (1947)
* Crow Hollow (1950)
* Voice of the Dolls (1950)
* Cat’s Prey (aka Let Us Prey) (1952)
* Lamb to the Slaughter (1953)
* Bride by Candlelight (1954)
* Darling Clementine (1955)
* Death Is a Red Rose (1956)
* The Pretty Ones (1957)
* Listen to Danger (1958)
* The Deadly Travellers (1959)
* The Sleeping Bride (1959)
* An Afternoon Walk (1960)
* Samantha (или Lady of Mallow) (1960)
* Sleep in the Woods (1960)
* Afternoon for Lizards (или Bridge of Fear) (1961)
* Whistle for the Crows (1962)
* The Bird in the Chimney (или Darkwater) (1963)
* Bella (aka Ravenscroft) (1964)
* The Marriage Chest (1965)
* Never Call It Loving (1966)
* Siege in the Sun (1967)
* Winterwood (1967)
* The Shadow Wife (1968)
* Yellow Is for Fear, and other stories (1968)
* The Vines of Yarrabee (1969)
* Melbury Square (1970)
* Waiting for Willa (1970)
* Speak to Me of Love (1972)
* The Millionaire’s Daughter (1974)
* The Time of the Dragon (1975)
* The House on Hay Hill, and other romantic fiction (1976)
* The Salamanca Drum (1977)
* The Storrington Papers (1978)
* The American Heiress (1980)
* An Important Family (1982)

## Ծանոթագրություններ

## Արտաքին հղումներ
* Dorothy Eden
* Dorothy Eden
* Dorothy Eden

Կատեգորիա:20-րդ դարի կին գրողներ
Կատեգորիա:Բրիտանացի գրողներ
Կատեգորիա:Բրիտանացի վիպասաններ
Կատեգորիա:Գրական կեղծանուններով հայտնի հեղինակներ
Կատեգորիա:Նորզելանդացի կին վիպասաններ
Կատեգորիա:Քաղցկեղից մահացածներ
Արաուկարիաս ազգային պարկ

**Արաուկարիաս ազգային պարկ** (), ազգային պարկ Սանտա Կատարինա նահանգում, Բրազիլիա։

## Տեղագրություն
Արաուկարիաս ազգային պարկը գտնվում է Պասուս Մայա և Պոնտի Սերրադա մունիցիպալիտետներում՝ Սանտա Կատարինա նահանգում։ Պաշտպանված տարածքը ստեղծվել է 2005 թվականի հոկտեմբերի 19-ին և ունի 12841 հա տարածք։ Այն կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Տարեկան տեղումների միջին քանակը 1930 մմ է։ Միջին ջերմաստիճանը 17&nbsp;°C է։ Պարկը տեղակայված է Կամպոս Ժերայսում, ինչն էլ սարահարթ է, որի լանջերը սփռված են դեպի արևմուտք։ Գտնվում է 805-1218 մետր բարձրության վրա։

Բուսականությունն իր անմիջական ազդեցությունն է ունեցել պարկի վրա, մասնավորապես տեղական երկրորդային կազմավորումները ռեգեներացիայի տարբեր փուլերում, մշակվող առաջնային անտառը, անտառավերականգնումը՝ էկզոտիկ տեսակներով (սոճի և նվենի), գյուղատնտեսական տարածքները և արոտավայրերը։ Պահպանվող տարածքը շրջապատված է 500 մետր բարձրությամբ բուֆերային գոտիով, որոնք ունեն փոքր տնտեսություններ և ագրարային ռեֆորմի բնակատեղիներ, ինչպես նաև սոյայի պլանտացիաներ և անասնաբուծական տնտեսություններ։

Անտառն օգնում է պահպանել Չապեկո, Չապեցոզինիո, Մատո և Կարատուվա գետերի ջրի որակը։

## Պահպանություն
Պարկը դասվում է Բնության պահպանության միջազգային միության II կատեգորիային (ազգային պարկ)։ Հիմնական նպատակն է պահպանել բնական էկոհամակարգերը, որտեղ պահպանվել են Արաուկարիա անտառի մնացորդներն ու Ատլանտյան անտառ բիոմի բույսերը, որոնք վտանգված են մարդու գործունեության պատճառով։ Պարկն ապահովում է գիտական հետազոտություններ, բնապահպանական կրթություն, ինչպես նաև բացօթյա հանգիստ և էկոտուրիզմ։ Կան վտանգված վայրի խոզեր և որոշ ընտանի կենդանիներ։ Պաշտպանված տեսակներից են բաշավոր գայլը (Chrysocyon brachyurus), փայտփորիկը (Dryocopus galeatus), օցելոտը (Leopardus pardalis) և պուման (Puma concolor)։

## Պատկերասրահ

Dia ensolarado no PARNA.jpg
Araucária.jpg
Ouro no fim do arco-iris.jpg
Rosa e coqueiro.jpg


## Ծանոթագրություններ

## Աղբյուրներ
*
*
*

Կատեգորիա:2005 հիմնադրումներ Բրազիլիայում
Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:2005 հիմնադրված բնության հատուկ պահպանվող տարածքներ‎
Նյույորքյան րոպե

**«Նյույորքյան րոպե»** (), 2004 թվականի ամերիկյան երիտասարդական կինոկատակերգություն, որի ռեժիսորն է Դեննի Գորդոնը։ Գլխավոր դերերում հանդես են գալիս Մերի-Քեյթ և Էշլի Օլսենները։

## Սյուժե
Ֆիլմում նկարագրվում է 17-ամյա երկվորյակ քույրերի՝ Ջեյն և Ռոքսանա Ռայանների մեկ օրվա պատմությունը, որը տեղի է ունենում քույրերի հետ Նյու Յորքում։ Պերֆեկցիոնիստուհի Ջեյնը (Էշլի Օլսեն), որը երազում է ավարտել Օքսֆորդի համալսարանը, պատրաստվում է կարևոր ճառ արտասանել մրցույթի ժամանակ, այն դեպքում, երբ խռովարար Ռոքսին (Մերի-Քեյթ Օլսեն) ձգտում է ներկա լինել անդերգրաունդ ռոք խմբի տեսահոլովակի նկարահանումներին, որպեսզի փոխանցի իր դեմոձայնագրությունը։ Սակայն աղջիկների պլանները ձախողվում են Ջեյնի օրագրի պատճառով, որը նա չէր թողնում ոչ մի րոպե։ Աղջիկները որոշում են միավորվել։ Պատահական նրանք հայտնվում են երաժշտական շուկայում մութ գործարքների մեջ։ Նրանց հետապնդում է դպրոցահասակներով զբաղվող ոստիկանը (Ռոքսիի դասերից բացակայելու պատճառով), վարձու մարդասպանները, քաղաքական գործիչները։ Նրանց մեղադրում են սենատորի շանը գողանալու մեջ։ Աղջիկներն ընկնում են բազմաթիվ փորձությունների մեջ․ կոյուղիներով ճանապարհորդություն, պրոֆեսիոնալ վարսավիրանոց, լիմուզինից փախուստ, գաղտնի ներթափանցում սենատորի սենյակ, գաղտնի չիպի հայտնաբերում… Բացի այդ, փորձությունների շղթայում նրանց հաջողվում է սիրային հարաբերություններ ունենալ սենատորի որդու Թրեյի (Ջարեդ Պադալեկի) և գեղեցիկ առաքիչ հեծանվորդի հետ։

## Դերասանական կազմ

## Ծանոթագրություններ

## Արտաքին հղումներ
* 
* 
* 
* 
* Mary-kateandashley.com
* Warnerbros website

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2004 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան պատանեկան կինոկատակերգություններ
Կատեգորիա:Նյու Յորքում նկարահանված ֆիլմեր
Կատեգորիա:Տորոնտոյում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Արտյոմ Քալայջյան

**Արտյոմ Հակոբի Քալայջյան** (), հայազգի դերասան, սցենարիստ, բլոգեր և շոումեն։

## Կենսագրություն
Արտյոմ Քալայջյանը ծնվել է 1987 թվականի մայիսի 3-ին Սուխումի քաղաքում, Աբխազիա։ 1992 թվականին՝ 5 տարեկան հասակում ծնողների հետ միասին, պատերազմ սկսելու պատճառով  տեղափոխվել է ապրելու Ռուսաստանի Կրասնոդարի երկրամասում գտնվող Ապշերոնսկ քաղաք։ Այնտեղ սովորել է տեղի №1 դպրոցում մինչ երրորդ դասարան։ Այնուհետև տեղափոխվել են ընտանիքի հետ միասին Սոչի քաղաք բնակություն հաստատելու։ Սոչիի №9 դպրոցում էլ  շարունակել է ուսումը և ավարտել է վերջին դասարանը։ Այնուհետև ընդունվել է Ակադեմիական քոլեջ, Սոչիի Սեւծովյան հումանիտար ակադեմիայի և ավարտել այն, մասնագիտանալով որպես՝ հյուրանոցային և տուրիստական մենեջմենթի մասնագետ։

## Կարիերա
Արտյոմ Քալայջյանը իր կարիերան սկսել է 2008-2009 թթ., երբ մասնակցել է Ռուսաստանի Դաշնությունում ՈւՀԱ առաջնությանը։ Նա հանդես է եկել իր՝ «Южнее некуда»  թիմով, որտեղ եղել է թիմի ավագը և դարձել են Կրասնոդարի կենտրոնական լիգայի չեմպիոնները։ Ինչպես նաև մասնակցություն են ունեցել Ուկրաինայի ՈՒՀԱ բարձրագույն խմբի լիգայում և ՈՒՀԱ-ի Պրեմիեր լիգայի մասնակիցներ են։ Քալայջյանը ինչ-որ ժամանակ աշխատել է Կոմեդի Կլաբում որպես սցենարիստ և ՏՆՏ հեռուստաընկերության մի շարք ծրագրերում, բայց հասկանալով, որ իր հումորը հասու է քչերին և իրեն անհետաքրքիր է գրել սցենար, որը կլինի ծիծաղելի ուրիշների համար, իսկ իր համար անհետաքրքիր և անիմաստ, որոշում է ավարտել իր գործունեությունը և սկսել իր իսկ նախագիծը և կախում չունենալ։ Եվ 2012 թվականին իր ընկերների հետ ստեղծում է Յութուբյան սերիալը, որը անվանում են «Непосредственно Каха»: Արտյոմը խաղում է գլխավոր կերպարներից մեկի՝ Սերգոյի կերպարը։ 2015 թվականին նկարահանվել է Дороги ռուսական քրեական դրամայում։ 2019 թվականի մարտ ամսի Արտյոմ Քալայջյանը դարձել է բլոգեր Ամիրան Սարդարովի կազմակերպած «Битва блогеров» միջոցառման հաղթողը։

## Ֆիլմագրություն
Նկարահանվել է

* Дороги  (2015)
* Непосредственно Каха (2012-2019)
*Туристическая полиция (2019)

## Արտաքին հղումներ
*Instagram
*Facebook
*Vkontakte

## Ծանոթագրություններ

Կատեգորիա:Հայ դերասաններ
Կատեգորիա:Հայ սցենարիստներ
Կատեգորիա:Հայ բլոգերներ